Kati kirjutab:    Alo sai kaheaastaseks ja hakkas mõõdutundetult tüdrukuid taga ajama.    Sõrves Triinule (8 a): "Kuule, Triinu, tule, istume siin trepi peal!"  Ja järgmine päev: "Kuule, Triinu, ma võtan su sülle!"  Vormsil Kadri-Liisile (5 a): "Kuule, Kata, ma võtan su sülle!"    Siis tuli Sõrves Iida sünnipäev, tüdrukuid korraga külas 4 tk, Alo hoidus häbelikult tagaplaanile.  Kreekas oli Ea (1,5 a), kes on Alo vastu alati huvi tundnud ja keda Alo seepärast veidi pelgab.    Sõrves Lindale (4 a): "Kuule, Limbi, tule minuga vaarikaid sööma!"  Sõrves Liisile (10 a): "Kuule, Liisi, tule minuga kaasa!"  Tallinnas Rebeccale (6 a): "Kuule, Rebecca, teeme kalli!"  Tallinnas Mia-Erikale (6 a): "Kuule, Mia-Erika, tule minuga koos teki alla!"    Kaur:  Üleeile mänguväljakul oli 3a tüdruk, kellega Alo rõõmsalt mängis, ettepanekud olid küll siivsamad - läheme laseme liugu, ronime siia majja jne.  Eile oli aga aastane plika, kes Alole ise ligi läks, Alo põgenes seepeale minu juurde.    Tüdrukutele siit selge moraal:  Et poisse saada, ei tohi ise liiga agar olla!